News Update: Bitcoin หลุดระดับ $40,000 ต่ำสุดรอบ 6 เดือน ร่วงแล้วเกือบ 5% ตลาดกังวลสินทรัพย์เสี่ยง ด้านรัสเซียเตรียมแบน เหมือง-ธุรกรรม คริปโทฯ - FINNOMENA
Bitcoin ร่วงแรงหลุดระดับ $40,000 สู่ระดับต่ำสุดรอบ 6 เดือน หลังพุ่งขึ้นเหนือ $43,000 ในช่วงสั้นๆ เมื่อไม่ถึง 24 ชั่วโมงที่แล้ว ขณะที่ Ether และเหรียญอื่นๆ ปรับตัวลงมาเช่นกัน
21 ม.ค. 2565

Bitcoin ร่วงแรงหลุดระดับ $40,000 สู่ระดับต่ำสุดรอบ 6 เดือน หลังพุ่งขึ้นเหนือ $43,000 ในช่วงสั้นๆ เมื่อไม่ถึง 24 ชั่วโมงที่แล้ว ขณะที่ Ether และเหรียญอื่นๆ ปรับตัวลงมาเช่นกัน
ล่าสุด (21 ม.ค.) ราคา Bitcoin ร่วงแล้วเกือบ 5% อยู่ที่ราคาประมาณ $39,900 ขณะที่ Ether ร่วงกว่า 6.5% อยู่ที่ราคาประมาณ $2,900
การร่วงแรงดังกล่าวสะท้อนให้เห็นถึงมุมมองลบของนักลงทุนต่อเศรษฐกิจและปรับขึ้นอัตราดอกเบี้ยของธนาคารกลาง รวมถึงการปรับตัวลงของหุ้นกลุ่มเทคโนโลยีหลังดัชนี Nasdaq ลดลงมา 1.1% สะท้อนให้เห็นถึงความเชื่อมั่นเชิงลบต่อสินทรัพย์เสี่ยง
นอกจากนี้ความผันผวนของราคา Bitcoin เกิดขึ้นหลังธนาคารกลางรัสเซียประกาศพิจารณาเตรียมแบนคริปโทฯ ซึ่งรวมถึงการห้ามขุด ห้ามซื้อขาย และเตรียมแบนกระดานซื้อขาย โดยให้เหตุผลว่าสินทรัพย์ดิจอทัลเป็นภัยต่อความมั่นคงทางการเงินของชาติ และสร้างปัญหาด้านสิ่งแวดล้อม
อย่างไรก็ตาม นักวิเคราะห์บางส่วนมองว่าการประกาศแบนดังกล่าวของรัสเซียนั้นส่งผลกระทบเพียงเล็กน้อยต่อตลาดคริปโทฯ แต่คาดว่าจะได้เห็นภัยคุกคามมากขึ้นจากรัฐบาลของหลายประเทศในการจำกัดกิจกรรมที่เกี่ยวข้องกับคริปโทฯ
อ้างอิง: https://www.coindesk.com/markets/2022/01/20/first-mover-asia-bitcoin-altcoins-rise-and-then-sink/ 
https://www.bloomberg.com/news/articles/2022-01-20/bitcoin-s-tech-correlation-strengthens-as-risk-appetite-returns?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA